REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/324-13

28. avgust 2013. godine

B e o g r a d

**Z A P I S N I K**

**35. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 28. AVGUSTA 2013. GODINE**

 Sednica je počela u 11,00 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Biljana Hasanović Korać, Katarina Rakić, Maja Gojković, Neđo Jovanović, Mirna Kosanović, Laslo Varga, Dejan Rajčić, Pavle Markov i Vladimir Cvijan.

Sednici nisu prisustvovali članovi Odbora: Srđan Miković, Dragan Nikolić, Nenad Konstantinović, Ivan Joković, Slobodan Homen, Svetislava Bulajić, Milica Radović, niti njihovi zamenici.

 Sednici su prisustvovali: Nikola Selaković, ministar pravde i državne uprave, kao predstavnik predlagača zakona, Jovan Ćosić, načelnik odeljenja, i Zlatko Petrović, viši savetnik u Ministarstvu pravde i državne uprave, kao poverenici predlagača zakona.

Na predlog predsednika Odbora usvojen je sledeći:

**D n e v n i r e d :**

 1. Razmatranje Predloga zakona o izmenama i dopunama Zakona o ministarstvima, koji je podnela Vlada (broj 02-3227/13, od 25. avgusta 2013. godine), u pojedinostima;

 2. Razno.

 Pre prelaska na rad po utvrđenom dnevnom redu usvojen je, bez primedaba, zapisnik 34. sednice Odbora.

 **Prva tačka dnevnog reda: Razmatranje Predloga zakona o izmenama i dopunama Zakona o ministarstvima u pojedinostima;**

 Odbor je razmotrio amandmane podnete na Predlog zakona i, većinom glasova, odlučio da predloži Narodnoj skupštini da ih odbije.

 Na osnovu člana 156. stav 3. Poslovnika Narodne skupštine (Prečišćeni tekst), Odbor za pravosuđe, državnu upravu i lokalnu samoupravu podneo je

I Z V E Š T A J

I. Odbor je, u skladu sa članom 164. stav 1. Poslovnika Narodne skupštine (Prečišćeni tekst), razmotrio amandmane podnete na je Predlog zakona o izmenama i dopunama Zakona o ministarstvima.

Odbor je odlučio da predloži Narodnoj skupštini da **odbije** sledeće amandmane:

* na član 1, koji je podneo narodni poslanik Ivan Jovanović;
* na član 1, koji je podnela narodni poslanik Jelena Travar Miljević;
* na član 1, koji je podnela narodni poslanik Vesna Kovač;
* na član 1, koji je podneo narodni poslanik Vladimir Ilić;
* na član 1, koji je podneo narodni poslanik Riza Halimi;
* na član 1, sa ispravkom, koji su zajedno podneli narodni poslanici Ivan Karić, Borislav Stefanović, Ljiljana Lučić, Radoslav Milovanović, Dejan Nikolić i Gordana Čomić;
* kojim se posle člana 1, dodaje novi član 1a, koji je podneo narodni poslanik Aleksandar Senić;
* na član 2, koji je podneo narodni poslanik Ivan Jovanović;
* na član 2, koji je podnela narodni poslanik Vesna Kovač;
* na član 2, koji je podneo narodni poslanik Vladimir Ilić;
* na član 2, koji su zajedno podneli narodni poslanici Judita Popović i Radmila Gerov;
* na član 2, koji su zajedno podneli narodni poslanici Bojan Đurić i Kenan Hajdarević;
* na član 3, koji su zajedno podneli narodni poslanici Bojan Đurić i Kenan Hajdarević;
* na član 4, koji su, u istovetnom tekstu, podneli narodni poslanik Vesna Kovač, narodni poslanik Vladimir Ilić i narodni poslanik Ivan Jovanović;
* na član 4, koji su zajedno podneli narodni poslanici Bojan Đurić i Kenan Hajdarević;
* na član 5, koji su zajedno podneli narodni poslanici Judita Popović i Radmila Gerov;
* kojim se posle člana 5. dodaje novi član 5a, koji je podneo narodni poslanik Aleksandar Senić;
* kojim se posle člana 5. dodaje novi član 6, koji su zajedno podneli narodni poslanici Bojan Đurić i Kenan Hajdarević;
* amandman sa ispravkom kojim se posle člana 5. dodaju nazivi i članovi 5a do 5đ, koji su podneli narodni poslanici Ivan Karić, Borislav Stefanović, Ljiljana Lučić, Radoslav Milovanović, Dejan Nikolić i Gordana Čomić;
* na član 6, koji je podneo narodni poslanik Ivan Jovanović;
* na član 6, koji je podneo narodni poslanik Aleksandar Senić;
* na član 7, koji su, u istovetnom tekstu, podneli narodni poslanik Vesna Kovač, narodni poslanik Vladimir Ilić i narodni poslanik Ivan Jovanović;
* na član 8, koji su, u istovetnom tekstu, podneli narodni poslanik Vesna Kovač, narodni poslanik Vladimir Ilić i narodni poslanik Ivan Jovanović;
* na član 9, koji su, u istovetnom tekstu, podneli narodni poslanik Vesna Kovač, narodni poslanik Vladimir Ilić i narodni poslanik Ivan Jovanović;
* na član 10, koji je podneo narodni poslanik Ivan Jovanović;
* na član 10, koji su, u istovetnom tekstu, podneli narodni poslanik Vesna Kovač i narodni poslanik Vladimir Ilić;
* na član 11, koji je podneo narodni poslanik Ivan Jovanović;
* na član 11, koji je podneo narodni poslanik Aleksandar Senić;
* na član 11, koji je podneo narodni poslanik Ivan Karić;
* na član 11, koji je podneo narodni poslanik Srđan Milivojević.

II. Odbor je, u skladu sa članom 157. stav 6. Poslovnika Narodne skupštine (Prečišćeni tekst), sa osam glasova „za“, utvrdio sledeće amandmane na čl. 2, 4, 5. i 10. Predloga zakona:

 AMANDMAN I

U članu 2. Predloga zakona, kojim se menja član 4. Zakona, u stavu 1. člana 4. posle reči: „privatizaciju i sanaciju banaka” dodaju se reči: „i drugih finansijskih organizacija”, a posle reči: „uređivanje prava javne svojine;” dodaju se reči: „svojinsko-pravne i druge stvarno-pravne odnose, izuzev pripreme propisa;”.

O b r a z l o ž e nj e

 Predloženim amandmanom vrši se preciziranje nadležnosti budućeg ministarstva finansija u vezi sa poslovima državne uprave koji se odnose na privatizaciju i sanaciju banaka i drugih finansijskih organizacija, kao i u oblasti svojinsko-pravnih i drugih stvarno-pravnih odnosa, s obzirom na to da je Predlogom zakona trebalo predvideti da samo normativne poslove u navedenoj oblasti preuzima Ministarstvo pravde i državne uprave.

 AMANDMAN II

U članu 4. Predloga zakona, u novom članu 7a, st. 3. i 4. brišu se.

Dosadašnji stav 5. postaje stav 3.

O b r a z l o ž e nj e

 Amandmanom se u predloženom članu 7a brišu st. 3. i 4. kojima se u delokrug budućeg ministarstva privrede prenose poslovi iz delokruga postojećeg Ministarstva regionalnog razvoja i lokalne samouprave, čiji se delokrug Predlogom zakona inače ne menja. Amandmanom se, tako, otklanja neusklađenost predloženog delokruga budućeg ministarstva privrede sa delokrugom postojećeg Ministarstva regionalnog razvoja i lokalne samouprave, utvrđenog članom 7. st. 2. i 3. Zakona o ministarstvima.

 AMANDMAN III

U članu 5. Predloga zakona, kojim se menja član 10. Zakona, u stavu 1. člana 10. reči: „svojinsko-pravne i druge stvarno-pravne odnose” zamenjuju se rečima: „pripremu propisa u oblasti svojinsko-pravnih i drugih stvarno-pravnih odnosa”.

O b r a z l o ž e nj e

 Predloženim amandmanom vrši se preciziranje nadležnosti Ministarstva pravde i državne uprave, radi razgraničenja nadležnosti tog ministarstva sa nadležnošću budućeg ministarstva finansija u oblasti svojinskopravnih i drugih stvarnopravnih odnosa.

 AMANDMAN IV

 U članu 10. Predloga zakona stav 1. menja se i glasi:

„Ministarstvo finansija preuzima od Ministarstva finansija i
privrede poslove vršenja nadzora nad radom Republičke direkcije za imovinu Republike Srbije, kao i zaposlene i postavljena lica, prava, obaveze, predmete, opremu, sredstva za rad i arhivu za vršenje nadležnosti u oblasti finansija i nadzora nad radom Republičke direkcije za imovinu Republike Srbije.”.

O b r a z l o ž e nj e

 Predloženim amandmanom preciziraju se nadležnosti koje od Ministarstva finansija i privrede, čiji se prestanak rada predviđa Predlogom zakona, preuzima buduće ministarstvo finansija, u vezi sa poslovima vršenja nadzora nad radom Republičke direkcije za imovinu Republike Srbije.

Predstavnik predlagača zakona je, na sednici Odbora, prihvatio amandmane Odbora.

 Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: R a z n o.**

U okviru ove tačke dnevnog reda nije bilo pitanja, ni predloga.

Sednica je završena u 11,25 časova.

 SEKRETAR PREDSEDNIK

Ljiljana Miletić Živković Petar Petrović